Kanisa la Kiinjili la Kilutheri Tanzania

Kanisa la Kiinjili la Kilutheri Tanzania (KKKT) ni muungano wa Walutheri katika nchi ya Tanzania. 

Mwaka 1938 makanisa saba ya Kilutheri yaliungana kama Muungano wa Makanisa ya Kilutheri, na tarehe 19 Juni 1963 yakawa Kanisa la Kiinjili la Kilutheri Tanzania.

Lengo la KKKT ni kuwapa watu nafasi ya kumfahamu Yesu Kristo ili kupata uzima wa milele. Kanisa limejengwa juu ya msingi wa Yesu Kristo, linaongozwa na Neno la Mungu kama linavyopatikana katika Agano la Kale na Agano Jipya (Biblia ya Kikristo), na limeimarishwa katika sakramenti.

KKKT linaongozwa na Mkuu wa kanisa (Askofu Mkuuhttps://www.mwananchi.co.tz/mw/habari/kitaifa/mabadiliko-ya-kishindo-kkkt-4348180) na maaskofu ishirini na sita kutoka dayosisi ishirini na saba, wakiwa na wanachama zaidi ya milioni 8 hivi  wanaolifanya kuwa la pili duniani kati ya makanisa ya Kilutheri (baada ya lile la Uswidi).

Ofisi kuu ya KKKT iko katika mji wa Arusha. 

KKKT lina uhusiano na All Africa Conference of Churches (AACC), Jumuiya ya Kikristo Tanzania (CCT), Lutheran World Federation (LWF) na Lutheran Mission Cooperation (LMC).

KKKT ni chama kinachowapa wanachama chake nafasi ya kumwabudu Mungu, kupata elimu ya Kikristo na huduma nyingi nyingine.

 Matawi 
Elimu (Sekondari na Chuo Kikuu)
Fedha na Utawala
Afya na Utabibu (Hospitali 21 na zahanati nyingi)
Umisheni na Uinjilisti
Upangaji na Maendeleo
Hudumu ya Jamii na Kazi ya Akinamama

 Dayosisi 
 Dodoma
 Iringa
 Kati
 Kaskazini 
 Kaskazini-Kati
 Kaskazini-Mashariki
 Kaskazini-Magharibi
 Karagwe
 Konde
 Kusini
 Kusini-Kati
 Kusini-Magharibi Kusini-Mashariki 
 Kusini-Mashariki kwa Ziwa Viktoria
 Mashariki ya Ziwa Viktoria
 Mashariki na Pwani
 Mara
 Mbulu
 Meru
 Morogoro
 Pare
 Ruvuma
 Ulanga Kilombero
 Ziwa Tanganyika

 Tanbihi 

 Viungo vya nje 
 Evangelical Lutheran Church in Tanzania Tovuti rasmi ya KKKT
 Lutheran Mission Cooperation  Tovuti rasmi ya LMC

Jamii:Ukristo nchini Tanzania
Jamii:Walutheri
Jamii:Arusha